Orientering om Natur- og Miljøklagenævnets afgørelse vedr. klage over 
kommunens planlægning for vindmøller ved [adresse] 
Sagsfremstilling 
15.    Orientering om Natur- og Miljøklagenævnets afgørelse vedr. klage over kommunens 
planlægning for vindmøller ved [adresse]  
                                                                                                                        Åbent 
Sagsnr.: 326-2010-29106       J.nr.: 01.02.05            Caroline Brandt.: 326-2014-349244 
  
SAGSFREMSTILLING 
Kommunalbestyrelsen vedtog den 19. december 2012 Tillæg nr. 9 til Kommuneplan 2009-2021 og Lokalplan nr. 543 
for store vindmøller ved [adresse], inkl. VVM-redegørelse og miljørapport. VVM-tilladelse blev efterfølgende 
meddelt den 8. januar 2013. 
  
Mille Bach giver mulighed for at opstille enten et hovedforslag med tre møller på hver 130 m eller et alternativ 
med to møller på hver 146 m fra terræn til vingespids. 
  
Kommunens afgørelse om vedtagelse af plangrundlag samt tilladelse til opstilling af møllerne i det udlagte område 
blev påklaget til Natur- og Miljøklagenævnet af omboende den 13. februar 2013.  Klagerne anførte bl.a., at der ikke i 
en lokalplan kan gives mulighed for to forskellige mølleprojekter på samme tid. Endvidere angik klagerne støjgener, 
skyggegener og manglende undersøgelse af påvirkningen af Natura 2000-området og de dyrearter, der ligger til 
grund for områdets udpegning. 
  
Natur- og Miljøklagenævnet har meddelt afgørelse i sagen den 29. oktober 2014. I afgørelsen giver Nævnet ikke 
medhold i klagen over Kalundborg Kommunes afgørelse af 19. december 2012. Nævnet giver heller ikke medhold i 
klagen over VVM-tilladelsen til at opstille tre vindmøller på 130 meter eller alternativt to møller på 146 meter ved [adresse]. 
  
Overordnet finder Natur- og Miljøklagenævnet ikke anledning til at tilsidesætte kommunens faglige vurderinger, og 
Nævnet har vurderet, at kommunen har levet op til kravene i VVM-bekendtgørelsen. Nævnet finder, at lokalplanen på 
en klar og entydig måde regulerer formålet, herunder anvendelse af lokalplanområdet med et hovedforslag eller et 
alternativ. Det er muligt for borgerne at forudse, hvilke dispositioner der kan foretages på den enkelte ejendom, og 
Nævnet finder derfor, at lokalplanen er så præcis, at planen har retsvirkning. 
  
Natur- og Miljøklagenævnets afgørelse betyder, at Lokalplan nr. 543 med resumé af VVM-redegørelse og 
miljøvurdering for vindmøller ved [adresse] samt Tillæg nr. 9 til [adresse] 2009-2021 med 
tilhørende VVM-redegørelse og miljørapport opretholdes, og at VVM-tilladelsen meddelt 8. januar 2013 stadfæstes. 
  
BEHANDLING 
Teknik- og Miljøudvalget. 
  
INDSTILLING 
Teknik- og Miljødirektøren indstiller, at Natur- og Miljøklagenævnets afgørelse tages til efterretning. 
  
ØKONOMISKE KONSEKVENSER 
Afgørelsen har ingen økonomiske konsekvenser for Kalundborg Kommune. 
  
  
Bilag 
  
Bilag 1 - Natur- og Miljøklagenævnets afgørelse, store vindmøller 
326-2014-351069 
  
  
  
  
Teknik- og Miljøudvalgets møde den 1. december 2014: 
Udvalget vedtog at tage orienteringen til efterretning. 
ved [adresse] 
